روسیا پرزیدنتی ولادیمیر پوتین، بوتون اؤلکه‌لری شیمیایی سلاح رزرولرینی یوخ ائتمه‌یه چاغیردی.
پوتین، ۲۲.جی شیمیایی سلاحلار سؤزلشمه‌سینه طرف اؤلکه‌لر کنفرانسینین ایشتیراک‌چیلارینا بیر سلاملاما مئساژی گؤندردی.
روس لیدئر مئساژیندا،
"کیمیاسال سلاح صاحبی اؤلکه‌لره روسیانی اؤرنک آلما و شیمیایی سلاح رزرولرینی ان قیسا مدت‌ده یوخ ائتمک اوچون هر جور چابانی گؤسترمه چاغریسی ائدیریک" دئدی.
پوتین، سؤزلشمه‌یه طرف اولمایان اؤلکه‌لره ده سؤزلشمه‌یه داخیل اولماغی تکلیف ائتدی.
روسیا، الین‌ده‌کی سون شیمیایی سلاح رزروینی ۲۷ سپتامبردا یوخ ائتمیشدی.
یوخ ائتمه‌نین حیاتا گئچیریلدیگی ساحه‌ده دانیشان پوتین، اؤز اؤلکه‌سینین عکسینه، آمریکانین، الین‌ده‌کی شیمیایی سلاحلاری یوخ ائتمک قارشی‌سین‌داکی تعهدلارینی یئرینه یئتیرمه‌دیگینی بیلدیرمیشدی.
